CELEX: C2007/042/34
Language: bg
Date: 2007-02-24 00:00:00
Title: Дело C-531/06: Иск, предявен на 22 декември 2006 г. — Комисия на Европейските общности/Италианска република

24.2.2007   
            
            
               BG
            
            
               Официален вестник на Европейския съюз
            
            
               C 42/19
            
         Иск, предявен на 22 декември 2006 г. — Комисия на Европейските общности/Италианска република
   (Дело C-531/06)
   (2007/C 42/34)
   Език на производството: италиански
   Страни
   
      Ищец: Комисия на Европейските общности (представлявана от: E. Traversa, представител, G.Giacomini и E.Boglione, адвокати)
   
      Ответник: Италианска република
   Искания на ищеца
   
               —
            
            
               да се установи, че
               
                           а)
                        
                        
                           със запазването в сила на правни разпоредби, които допускат частни аптеки да притежават само физически лица, завършили специалност „Фармация“, както и дружества, всички съдружници в които са фармацевти; и
                        
                     
                           б)
                        
                        
                           със запазването в сила на правни разпоредби, които не дават възможност на предприятия-дистрибутори на фармацевтични продукти да придобиват участие в дружества, управляващи обществени аптеки.
                        
                     Италианската република не е изпълнила задълженията, възложени ѝ от членове 43 и 56 от Договора за ЕО;
            
         
               —
            
            
               да се осъди Италианската република да заплати разноските.
            
         Правни основания и основни доводи
   Забраната за придобиване на участие в частни аптеки от физически лица, които не са фармацевти или от дружества, всички съдружниците в които не са фармацевти, не само затруднява, но и прави напълно невъзможно упражняването от тези категории лица на две от основните свободи, гарантирани от Договора, а именно свободното движение на капитали и свободата на установяване.
   Забраната за придобиване на участие в дружества, управляващи обществени или частни аптеки, от предприятия-дистрибутори на фармацевтични продукти, може да бъде извлечена от много разпоредби от италианското законодателство, които все още са в сила и е твърде вероятно да бъдат прилагани от италианските съдилища. Подобна забрана представлява затруднение както за свободното движение на капитали, така и за упражняването на правото на установяване.